भारत सरकार

कृषि एवं किसान कल्‍याण मंत्रालय

कृषि, सहकारिता एवं किसान कल्‍याण विभाग

**राज्‍य सभा**

**तारांकित प्रश्‍न संख्‍या 107\***

**27 जुलाई, 2018 को उत्‍तरार्थ**

**विषय: किसानों की औसत मासिक/वार्षिक आय संबंधी आंकड़े**

**107. श्री मो॰ नदीमुल हकः**

**क्या कृषि एवं किसान कल्याण मंत्री यह बताने की कृपा करेंगे किः**

(क) क्या देश के एक किसान की औसत मासिक/वार्षिक आय के संबंध में राष्ट्रीय अथवा राज्य स्तर पर कोई आंकड़ा उपलब्ध है, यदि हां, तो तत्संबंधी ब्यौरा क्या है;

(ख) यदि नहीं, तो इसके क्या कारण हैं; और

(ग) एक किसान की औसत आय का आकलन करने के लिए कौन सी पद्धति अपनायी जाती है और एक ‘‘किसान’’ को किस प्रकार से परिभाषित किया जाता है?

**उत्‍तर**

**कृषि एवं किसान कल्‍याण मंत्री**

**(श्री राधा मोहन सिंह)**

**(क) से (ग): विवरण सभा पटल पर रख दिया गया है।**

**“किसानों की औसत मासिक/वार्षिक आय संबंधी आंकड़े” के संबंध में दिनांक 27.07.2018 को देय राज्‍य सभा तारांकित प्रश्‍न संख्‍या 107 के भाग (क) से (ग) के उत्‍तर के संबंध में उल्‍लिखित विवरण**

(क) से (ग): राष्‍ट्रीय एवं राज्‍य स्‍तर पर कृषि परिवार की औसत मासिक आय का अनुमान समय-समय पर कराये गये ‘स्‍थिति मूल्‍यांकन सर्वेक्षण’ के माध्‍यम से राष्‍ट्रीय नमूना सर्वेक्षण कार्यालय (एनएसएसओ) द्वारा लगाया जाता है। देश के ग्रामीण क्षेत्रों में एनएसएसओ द्वारा 2013 (जनवरी-दिसम्‍बर) में अपनी 70वीं पारी के दौरान नवीनतम “कृषि परिवारों के स्‍थिति मूल्‍यांकन सर्वेक्षण” का कार्य किया गया था। इस सर्वेक्षण के परिणामों के अनुसार, विभिन्‍न स्रोतों से प्रति कृषि परिवार औसत अखिल भारतीय मासिक आय 6,426 रू. होने का अनुमान है। राज्‍यवार ब्‍यौरे अनुबंध में दिये गये है।

70वीं पारी सर्वेक्षण के लिए एक बहुस्‍तरीय स्‍तरीकृत प्रतिचयन डिजाईन को अपनाया गया था। एनएसएसओ ने नमूना फ्रेम के तहत शामिल कृषि परिवारों के प्रत्‍येक घर का निरीक्षण/सर्वेक्षण किया था। इस सर्वेक्षण के लिए पूछताछ की सूची को इन स्रोतों से उनकी आय को प्राप्‍त करने के लिए परिवारों के फार्मो संबंधी रसीद एवं व्‍यय और गैर फार्म व्‍यवसायों के संबंध में विस्‍तृत सूचना एकत्र करने के लिए डिजाईन किया गया था। अनुमानित आय में वेतन/मजदूरी से प्राप्‍त आय, खेती, पशुपालन एवं गैर फार्म व्‍यवसाय से निवल प्राप्‍ति शामिल है।

इस सर्वेक्षण के प्रयोजन के लिए कृषक परिवार को एक ऐसे परिवार के रूप में परिभाषित किया गया जिसे कृषि क्रियाकलापों से कुल 3000 रूपए से अधिक आय मिलती हो और जिसका विगत 365 दिनों के दौरान कृषि क्षेत्र में कम से कम एक सदस्‍य प्राथमिक अथवा सहायक रूप से स्‍वरोजगार में संलग्‍न है। इन कृषि क्रियाकलापों में फसलों की खेती, बागवानी फसलों, चारा फसलों, पौध रोपण, पशुपालन, कुक्‍कुट, मात्‍स्‍यिकी, सुअर पालन, मधुमक्‍खी पालन, कृमी पालन, रेशम कीड़े पालन आदि शामिल हैं।

**अनुबंध**

**दिनांक 27.07.2018 को देय राज्‍य सभा तारांकित प्रश्‍न संख्‍या 107 के भाग (क) के उत्‍तर के संबंध में उल्‍लिखित अनुबंध**

**‘कृषक परिवारों के स्‍थिति मूल्‍यांकन सर्वेक्षण 2013’ के अनुसार प्रति कृषि परिवार औसत मासिक आय का ब्‍यौरा**

|  |  |
| --- | --- |
| राज्‍य | औसत मासिक आय (रू. में) |
| आन्‍ध्र प्रदेश | 5979 |
| अरूणाचल प्रदेश | 10869 |
| असम | 6695 |
| बिहार | 3558 |
| छत्‍तीसगढ़ | 5177 |
| गुजरात | 7926 |
| हरियाणा | 14434 |
| हिमाचल प्रदेश | 8777 |
| जम्‍मू एवं कशमीर | 12683 |
| झारखण्‍ड | 4721 |
| कर्नाटक | 8832 |
| केरल | 11888 |
| मध्‍य प्रदेश | 6210 |
| महाराष्‍ट्र | 7386 |
| मणिपुर | 8842 |
| मेघालय | 11792 |
| मिजोरम | 9099 |
| नागालैण्‍ड | 10048 |
| ओड़िशा | 4976 |
| पंजाब | 18059 |
| राजस्‍थान | 7350 |
| सिक्‍किम | 6798 |
| तमिलनाडु | 6980 |
| तेलंगाना | 6311 |
| त्रिपुरा | 5429 |
| उत्‍तराखण्‍ड | 4701 |
| उत्‍तर प्रदेश | 4923 |
| पश्‍चिम बंगाल | 3980 |
| संघ शासित प्रदेशों का समूह | 8568 |
| **अखिल भारत** | **6426** |

*स्रोत:एनएसएसओ*

टिप्‍पणी: आय में वेतन/मजदूरी, खेती से निवल प्राप्‍ति, पशुपालन से निवल प्राप्‍ति तथा गैर फार्म व्‍यवसाय से निवल प्राप्‍ति शामिल हैं।

**\*\*\*\*\***